Kevad on lõpuks saabunud ka linna ja kaunil päikesepaistelisel 30. aprillil tulid ligi 80 inimest New Yorgi Eesti Majja kokku, et osaleda New Yorgi  Eesti Haridusseltsi Kevadballil ja Tuluõhtul. Pidulikes õhtukleitides daamid ja soliidsed härrad kogunesid algul baari, et maitsta suupisteid ning lüüa kokku šampuseklaase. Noor andekas klaverikunstnik Hando Nahkur mängis taustaks eesti muusikat. Palju oli jällenägemisrõõmu, sest külalisi oli kokku tulnud nii New Yorgist, New Jerseys't, Chicagost, Connecticutist, Texasest, Californiast ja Kanadast.